Igual d’actiu fou en la defensa del Racó del Duc, amenaçat als anys huitanta per urbanitzacions en la serra de la Cuta i pel projecte d’una carretera que es volia construir per a comunicar amb ella el Comtat amb la Safor. Fruit d’aquesta tasca d’estudi dels valors naturals del Racó del Duc fou el llibre “El Racó del Duc a peu: un itinerari de la natura” escrit amb els altres membres del GEMAS i editat per la aleshores recentment creada Agència Valenciana del Medi Ambient. Realitzà al seu Laboratori de la Farmàcia de Ròtova els diferents Anàlisis d’Aigua , tant del riu Serpis al seu pas pel Racó del Duc, com d’altres Fonts de la Safor, que permeteren en alguns dels casos, donar l’alerta als corresponents Ajuntaments, per no ser aigües adients per al consum humà.